গেল বছর অগ্নিকা-ের ক্ষয়ক্ষতি কমিয়ে আনা ও অগ্নি দুর্ঘটনা রোধে ফায়ার সার্ভিসের একটি তদন্ত কমিটি ২৭টি সুপারিশ সম্বলিত এক প্রতিবেদন জমা দেয়। সুপারিশে বলা হয়, দুর্ঘটনা এড়াতে ন্যাশনাল বিল্ডিং কোড অনুযায়ী; বহুতল ও বাণিজ্যিক ভবন তৈরি, ভবন তৈরি শেষে ফায়ার সার্ভিসের অকুপেন্সি সার্টিফিকেট গ্রহণ বাধ্যতামূলক, স্থায়ী অগ্নিনির্বাপণ ব্যবস্থা নিয়মিত পরীক্ষা, প্রতিটি ভবনের নিজস্ব অগ্নিনির্বাপণ ও উদ্ধার কার্যক্রম পরিচালনার কনটিনজেন্সি প্ল্যান রাখা, ১৫তলা বা তার চেয়ে উঁচু ভবনের ছাদে হেলিপ্যাড স্থাপন, জনসচেতনায় নিয়মিত ইলেক্ট্রনিক মিডিয়ায় অনুষ্ঠান প্রচার, বড় দুর্ঘটনা মোকাবেলায় সরকারি উদ্যোগে স্থায়ীভাবে কেন্দ্রীয় কমান্ড সেন্টার স্থাপন করা দরকার। এ ছাড়াও ফায়ার সার্ভিসকে আধুনিক ও যুগোপযোগী করতে টিটিএল ও স্নোরকেল গাড়িসহ অন্যান্য গাড়ির পরিমাণ বাড়ানো, বিশেষ টিম সংরক্ষণ, লোকবল বৃদ্ধি ও রাজধানীর মিরপুরের ট্রেনিং কমপ্লেক্সকে ঢাকার বাইরে স্থানান্তর করে একাডেমিতে রূপান্তর করার সুপারিশ ছিল।